Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 007-274/2021 |
| Ljubljana, 14. maj 2021 |
| EVA 2021-2611-0040 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog sklepa o podaljšanju ukrepa delnega povračila nadomestila plače delavcem na začasnem čakanju na delo – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), drugega odstavka 40. člena Zakona o dodatnih ukrepih za omilitev posledic COVID-19 (Uradni list RS, št. 15/21) in šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) je Vlada Republike Slovenije na ….. seji dne ……….. sprejela naslednji SKLEP:Vlada Republike Slovenije je sprejela Sklep o podaljšanju ukrepa delnega povračila nadomestila plače delavcem na začasnem čakanju na delo in ga objavi v Uradnem listu Republike Slovenije. Prejmejo:* vsa ministrstva,
* Generalni sekretariat Vlade Republike Slovenije,
* Zavod Republike Slovenije za zaposlovanje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Janez Cigler Kralj, minister- Mojca Pršina, generalna direktorica Direktorata za trg dela in zaposlovanje |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| S tem gradivom se predlaga podaljšanje ukrepa delnega povračila nadomestila plače delavcem na začasnem čakanju na delo, ki ga določa Zakon o dodatnih ukrepih za omilitev posledic COVID-19 (Uradni list RS, št. 15/21), do 30. junija 2021. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Predvidene finančne posledice podaljšanja ukrepa delnega povračila nadomestila plače za čas začasnega čakanja na delo za mesec junij 2021 so ocenjene v skupni višini 28 mio evrov (ob predpostavki, da bo v mesecu juniju v ukrep vključenih 40.000 delavcev in da država delodajalcu povrne v povprečju 700 evrov na zaposlenega delavca, ki je na začasnemu čakanju na delo).V finančnem načrtu Ministrstva za delo, družino, socialne zadeve in enake možnosti sredstev ni zagotovljenih, zato bo za podaljšanje ukrepa potrebno zagotoviti dodatna sredstva na ukrepu 2611-20-0303 Ohranitev delovnih mest COVID-19 na proračunsko postavko 211032 - Interventni ukrep povračila nadomestila plače-začasno čakanje na delo-26. čl. ZIUZEOP - COVID-19. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna | +28.000.000,00 EUR |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za delo, družino, socialne zadeve in enake možnosti | 2611-20-0303 Ohranitev delovnih mest 28.člen ZIUZEOP-COVID-19 | 211032 - Interventni ukrep povračila nadomestila plače-začasno čakanje na delo-26. čl. ZIUZEOP - COVID-19 | / | / |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za finance | 1611-21-0002– Rezerva za obvladovanje posledic COVID-19  | 211013 – Rezerva za obvladovanje posledic COVID-19 | 28.000.000,00 EUR | / |
|  |  |  |  |  |
| **SKUPAJ** | **28.000.000 EUR**  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20 in 35/21) javnost ni bila povabljena k sodelovanju, ker gre za predlog sklepa vlade. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Janez Cigler KraljMINISTER |
|  |

Priloga:

* predlog sklepa,
* kratka obrazložitev.

**PREDLOG SKLEPA**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), drugega odstavka 40. člena Zakona o dodatnih ukrepih za omilitev posledic COVID-19 (Uradni list RS, št. 15/21) in šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) je Vlada Republike Slovenije na ….. seji dne ……….. sprejela naslednji

SKLEP:

Vlada Republike Slovenije je sprejela Sklep o podaljšanju ukrepa delnega povračila nadomestila plače delavcem na začasnem čakanju na delo in ga objavi v Uradnem listu Republike Slovenije.

Prejmejo:

* vsa ministrstva,
* Generalni sekretariat Vlade Republike Slovenije,
* Zavod Republike Slovenije za zaposlovanje.

Priloga: predlog sklepa

Na podlagi drugega odstavka 40. člena Zakona o dodatnih ukrepih za omilitev posledic COVID-19 (Uradni list RS, št. 15/21) je Vlada Republike Slovenije sprejela

SKLEP

o podaljšanju ukrepa delnega povračila nadomestila plače delavcem na začasnem čakanju na delo

I

Ukrep delnega povračila nadomestila plače delavcem na začasnem čakanju na delo, ki ga določa Zakon o dodatnih ukrepih za omilitev posledic COVID-19 (Uradni list RS, št. 15/21), se podaljša do 30. junija 2021.

II

Ta sklep začne veljati naslednji dan po objavi v Uradnem listu Republike Slovenije.

Št. 007-274/2021

Ljubljana, dne 2021

EVA 2021-2611-0040

Vlada Republike Slovenije

Janez Janša

predsednik

**OBRAZLOŽITEV**

I. Uvodno

Zakon o dodatnih ukrepih za omilitev posledic COVID-19 (Uradni list RS, št. 15/21; v nadaljnjem besedilu: ZDUOP), ki je začel veljati dne 5. februarja 2021, med dodatnimi ukrepi za omilitev posledic epidemije covid-19 na področju dela in delovnih razmerij ureja tudi ukrep delnega povračila nadomestila plače delavcem na začasnem čakanju na delo. Na začasno čakanje na delo lahko delodajalci, ki izpolnjujejo pogoje po tem zakonu, na podlagi prvega odstavka 40. člena ZDUOP delavce napotijo za obdobje od 1. februarja do 30. aprila 2021.

V skladu z določbo drugega odstavka 40. člena ZDUOP lahko Vlada Republike Slovenije omenjeni ukrep iz prejšnjega člena s sklepom podaljša največ dvakrat za obdobje enega meseca, vendar ne dlje kot do 30. junija 2021.

II. Razmere na trgu dela in napoved gibanja do konca leta 2021

V letu 2020 so se po ugodnem začetku leta v spomladanskih mesecih gospodarska gibanja obrnila v negativno smer. Svetovno kot tudi domače gospodarstvo je močno prizadela pandemija bolezni covid-19, ki je povzročila velik upad gospodarske aktivnosti in s tem vplivala tudi na razmere na trgu dela. Ker je epidemijo blažila država z ukrepi za omejitev njenih posledic, kot je povračilo nadomestila plače delavcem na začasnem čakanju na delo in ukrep delnega subvencioniranja skrajšanega polnega delovnega časa, ni prišlo do obsežnejše izgube delovnih mest in skokovite rasti brezposelnosti, so se pa spremenile razmere na trgu dela in prekinil trend rasti brezposelnosti delovno aktivnega prebivalstva.

Kriza se je na trgu dela odražala v zmanjševanju obsega delovno aktivnega prebivalstva in povečani dinamiki prehajanja v in iz brezposelnosti. V letu 2020 se je prijavljanje novih brezposelnih oseb glede na enako obdobje leta 2019 povečalo za 31,3 %. Odjav brezposelnih oseb je bilo v obdobju od januarja do decembra 86.253, kar je 10,5 % več kot v enakem obdobju leta 2019, od tega 64.404 zaradi zaposlitve. Zaposlovanje brezposelnih oseb se je glede na leto 2019 povečalo za 14,5 %. Konec leta 2020 je bilo brezposelnih 87.283 oseb, kar je 15,9 % več kot konec leta 2019.

Po treh mesecih rasti števila brezposelnih (november in december 2020 ter januar 2021) se je februarja 2021 število brezposelnosti pričelo zmanjševati. Pri Zavodu RS za zaposlovanje (v nadaljevanju: zavod) se je prijavilo manj novih brezposelnih, več se jih je zaposlilo. Tudi meseca marca in aprila 2021 se je nadaljevalo povečano zaposlovanje, zato se je brezposelnost še naprej zmanjševala. Registriranih brezposelnih oseb je bilo ob koncu marca 82.638, kar je 6,1 % manj kot februarja. Konec aprila 2021 pa je bilo registriranih 79.285 brezposelnih oseb, kar je 4,1 % manj kot marca in 13,4 % manj kot januarja.

V štirih mesecih letošnjega leta se je na zavodu na novo prijavilo 23.735 brezposelnih oseb, kar je 38,8 % manj kot lani v tem času. Iz evidence se je odjavilo skupaj 31.733 brezposelnih oseb, od teh 24.869 zaradi zaposlitve, kar je 31,3 % več kot v primerljivem obdobju leta 2020.

Izboljšanje razmer na trgu dela se ob sezonskih dejavnikih povezuje tudi s postopnim rahljanjem omejitev zaradi epidemije.

Februarja 2021 je stopnja registrirane brezposelnosti, ki jo izračunava zavod, znašala 9,0 % in je bila za 1,1 odstotne točke višja kot februarja 2020 in za 0,4 odstotne točke nižja kot januarja 2021.

|  |  |  |  |
| --- | --- | --- | --- |
| Mesec (konec obdobja) | Število registrirano brezposelnih oseb | Indeks glede na prejšnje obdobje\* | Stopnja registrirane brezposelnosti (v %) |
| Januar 2021 | 91.499 | 104,8 | 9,4 |
| Februar 2021 | 88.051 | 96,2 | 9,0 |
| Marec 2021 | 82.638 | 93,8 | - |
| April 2021 | 79.285 | 95,9 | - |

Vir: Zavod RS za zaposlovanje

\* Indeks za tekoči mesec je izračunan glede na enako obdobje predhodnega meseca.

Število delovno aktivnih oseb v Sloveniji se je v februarju 2021 glede na pretekli mesec povečalo za nekaj več kot 4.000 ali za 0,5 % (na približno 885.800), glede na isti mesec preteklega leta pa se je znižalo, in sicer za 1,4 %. Glede na januar 2021 se je povečalo število zaposlenih in samozaposlenih oseb, prvih za 0,5 % (na približno 791.200), drugih za 0,2 % (na približno 94.700). V primerjavi s februarjem 2020 se je število prvih zmanjšalo za 1,6 %, število drugih pa povečalo za 0,4 %. Pregled po dejavnostih pokaže, da se je število delovno aktivnih oseb v februarju 2021 na mesečni ravni povečalo v štirinajstih, zmanjšalo pa v šestih dejavnostih. Najizraziteje se je zvišalo v gradbeništvu (+ 1,7 %), najizraziteje zmanjšalo pa v gostinstvu (- 0,3 %).

Na letni ravni se je zmanjšalo število zaposlenih, ne pa tudi samozaposlenih oseb. Število zaposlenih oseb se je znižalo za 1,6 %, število samozaposlenih se je povečalo za 0,4 %, pri tem je število samostojnih podjetnikov posameznikov poraslo za 1,2 %, kategorija oseb, ki opravljajo poklicno dejavnost, je ostala nespremenjena, za 1,8 % pa je bilo nižje število kmetov.

Urad RS za makroekonomske analize in razvoj v (v nadaljevanju: UMAR) v Pomladanski napovedi gospodarskih gibanj 2021 za letos predvideva, 4,6 % rast BDP. UMAR napoveduje da bo v letošnjem letu v povprečju 83.100 brezposelnih, v letu 2022 pa 80.700. Rast zaposlenosti se bo ob predvidenem nadaljevanju okrevanja gospodarstva še nekoliko okrepila. Epidemiološke razmere ostajajo negotove, s tem pa so povezana tudi največja tveganja za uresničitev napovedi, ki bo močno odvisna od nadaljnjega poteka epidemije in izvajanja strategije cepljenja v Sloveniji in drugih državah. UMAR v nadaljevanju pričakuje, da bodo vladni ukrepi, zlasti v prvi polovici leta 2021, še naprej blažili negativne posledice na trgu dela in bodo le postopoma umaknjeni.

V primeru uspešne trajnejše zajezitve širjenja virusa pa zagotovo obstaja možnost hitrejšega gospodarskega okrevanja in posledično izboljševanja razmer na trgu dela.

Tudi Banka Slovenije v dokumentu Povzetek makroekonomskih gibanj (številka: marec 2021) ocenjuje, da naj bi se okrevanje gospodarstva začelo v drugi polovici leta 2021, vendar je to odvisno od nadaljnjega poteka epidemije in učinkovitosti cepiv.

Okrevanje gospodarske aktivnosti bo ključno odvisno od epidemioloških razmer v Sloveniji in pomembnejših trgovinskih partnericah, hitrosti cepljenja in odzivnost politik z ukrepi za blaženje posledic epidemije. Kombinacija obeh interventnih ukrepov (subvencioniranje skrajšanega delovnega časa in delno povračilo izplačanih nadomestil plače delavcem na začasnem čakanju na delo) se zdi še vedno primeren kratkoročen interventni ukrep za preprečitev večjega porasta števila brezposelnih oseb in kot izhodišče za okrevanje po umirjanju epidemije.

III. Utemeljitev razlogov za podaljšanje ukrepa delnega povračila nadomestila plače delavcem na začasnem čakanju na delo do 30. junija 2021

Ministrstvo, pristojno za delo, predlaga Vladi Republike Slovenije, da sprejme sklep o podaljšanju navedenega ukrepa za mesec junij 2021.

Ocenjuje se, da bo ukrep delnega povračila nadomestila plače delavcem na začasnem čakanju na delo tudi v prihodnje zmanjšal tveganje, da bi se podjetja, ki se zaradi covid-19 krize soočajo z nizkim povpraševanjem ali negativnimi šoki v produktivnosti, odločala za odpuščanje delavcev. Učinki interventnih ukrepov na trg dela so spodbudni, saj so omejili rast brezposelnosti. Brez sprejetih ukrepov, predvsem ukrepa povračila nadomestila plače delavcem na začasnem čakanju na delo, ki ga delodajalci prepoznavajo kot koristnega, bi se kriza zagotovo odrazila v večjem številu brezposelnih oseb.

Ukrep, katerega veljavnost je bila v sklopu osmega protikoronskega paketa ponovno podaljšana, je omejil rast brezposelnosti tudi v prvih mesecih leta 2021.

Delodajalci so v okviru osmega protikoronskega zakona (t. i. PKP 8, ki se izvaja od 5. februarja 2021) do vključno 3. maja 2021 za koriščenje ukrepa začasnega čakanja na delo na zavod oddali 27.860 vlog, za nekaj več kot 93.540 zaposlenih.

Po vseh protikoronskih zakonih je zavod do vključno 3. maja 2021 za ukrep povračila nadomestila plače delavcem na začasnem čakanju na delo delodajalcem izplačal 497,7 mio EUR, in sicer 31.502 delodajalcem za 213.531 zaposlenih (ena oseba oziroma en delodajalec je štet enkrat).

Trenutne epidemiološke razmere, stanje na trgu dela, ki je vezano na okrevanje gospodarstva (in ki je kljub odpravi nekaterih omejitvenih ukrepov na področju gospodarstva še vedno nezadovoljivo) ter pozitivni odzivi delodajalcev nakazujejo na to, da je ukrep delnega povračila nadomestila plače delavcem na začasnem čakanju na delo še vedno potreben, zato se predlaga njegovo podaljšanje do 30. junija 2021.

Na podlagi šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) se sklep objavi v Uradnem listu Republike Slovenije.